
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E 

privind aprobarea majorării capitalului social al  SC ENET SA Focşani, stabilit prin Hotărârea Consiliului Local al Municipiului Focşani nr.311/26.10.2010 

               Consiliul Local al Municipiului Focşani, judeţul Vrancea, întrunit în şedinţă extrordinară, 

- analizând proiectul de hotărâre iniţiat de Primarul Municipiului Focşani, prin care propune aprobarea majorării capitalului social al SC ENET SA Focşani, stabilit prin Hotărârea Consiliului Local al Municipiului Focşani nr. 311/26.10.2010 şi raportul comun întocmit de Direcţia economică şi Direcţia de resurse umane şi coordonare unitşţi subordonate, înregistrat la nr. 49155/30.09.2011;

- văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice;

- având în vedere informarea nr.11231/828.06.2011 a Reprezentantului AGA al Consiliului Local al Municipiului Focşani şi Preşedintelui Consiliului de Administraţie a SC ENET SA Focşani, înregistrată la nr. 32506/29.06.2011, Raportul de gestiune pentru anul 2010 al Consiliului de administraţie şi Raportul auditorului statutar privind situaţiile financiare încheiate de SC ENET SA la 31.12.2010;

-în conformitate cu prevederile art. 113 lit „f’ şi art. 153^24 din Legea nr.31/1990 privind societăţile comerciale, republicată în 2004, cu modificările şi completările ulterioare, art. 12, alin (2) lit “a” din Statutul SC ENET SA Focşani, aprobat prin HCL nr.77/1995 cu modificările şi completările ulterioare;

 -în baza art. 36 alin. (1) si (2) lit. “a”, alin. (3) lit.”c” şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:

                Art.1 Se aprobă majorarea capitalului social al SC ENET SA Focşani, stabilit prin Hotărârea Consiliului Local al Municipiului Focşani nr. 311/26.10.2010, de la 8.456.200 lei la 9.556.200 lei, prin emiterea a 440.000 acţiuni noi a câte 2,5 lei fiecare, în valoare totală de 1.100.000 lei.

                Art.2 Suma prevazută la art.1 de 1.100.000 lei va fi alocată din bugetul local al Municipiului Focşani pe anul 2011 şi va fi utilizată de către SC ENET SA Focşani pentru plata datoriilor către SC GDF SUEZ Energy România SA.

                Art.3 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică, Direcţia de resurse umane şi coordonare unităţi subordonate şi SC ENET SA Focşani.

         PREŞEDINTE DE ŞEDINŢĂ,

             Matişan Bogdan Emilian
                                                                                               Contrasemnează, 

                                                                          Secretarul Municipiului Focşani 

                                                                                Eduard Marian Corhană

